open-index/open-wikipedia-markdown huggingface dataset:
Kniha proroka Jonáša

**Kniha proroka Jonáša** alebo **Jonáš** (skratka *Jon*) je kniha Starého zákona. Zaraďuje sa medzi prorocké knihy - medzi malých prorokov.

## Obsah
Kniha obsahuje rozprávanie o samotnom prorokovi, ktorý bol poslaný do mesta Ninive ohlasovať pokánie. Jonáš odmietne. Na mori ho zhltne veľryba ale na tretí deň ho vyvrhne von. Prorok je opäť poslaný do Ninive kde hlása pokánie a ľudia ho vypočujú na čo sa Boh nad nimi zmiluje.

V evanjeliu Ježiš poukazuje na znamenie Jonáša ako znamenie svojho pochovania a vzkriesenia.

## Poznámky


## Referencie

## Ďalšia literatúra
* 
* 

## Pozri aj
* Starý zákon

## Iné projekty

## Externé odkazy
* Biblia online Preklady: katolícky, evanjelický, ekumenický, roháčkov a iné.
* Kniha proroka Jonáša, iný link  - rímskokatolícky preklad, obsahuje úvod s informáciami o knihe
* Jonáš - evanjelický preklad

Kategória:Starý zákon
Kniha proroka Habakuka

**Kniha proroka Habakuka/Abakuka** alebo **Habakuk** alebo **Abakuk** (Skratka *Hab* alebo *Ab*) je kniha Starého zákona. Zaraďuje sa medzi prorocké knihy - medzi malých prorokov. Autor používa vznešený štýl a pôsobivú reč.

## Obsah
Obsah knihy je nasledujúci:
*Proroctvo:
** Rozhovor proroka s Bohom
** Výroky proroka začínajúce slovom „beda“ proti Chaldejcom
* Habakukova modlitba
Kritizuje modloslužobníctvo a zlo páchané na spravodlivých. Varuje pred spravodlivým trestom.

## Poznámky


## Referencie

## Literatúra
* 
* 
* 

## Pozri aj
* sela (slovo)
* Starý zákon

## Iné projekty

## Externé odkazy
* Kniha proroka Habakuka - rímskokatolícky preklad, obsahuje úvod s informáciami o knihe
* Habakuk  - evanjelický preklad

Kategória:Starý zákon
Kniha proroka Sofoniáša

**Kniha proroka Sofoniáša** alebo **Sofoniáš** (skratka *Sof*) je kniha Starého zákona. Zaraďuje sa medzi prorocké knihy - medzi malých prorokov, kde sa uvádza ako deviaty spis.

## Obsah
Kniha sa dá rozdeliť na tieto časti:
* Oznámenie Božieho súdu
* Proroctvá proti pohanom
* Súd nad Jeruzalemom
* Prisľúbenie spásy

## Poznámky


## Literatúra
* 
* 
* 

## Pozri aj
* Starý zákon

## Iné projekty

## Externé odkazy
* Kniha proroka Sofoniáša, iný link  - rímskokatolícky preklad, obsahuje úvod s informáciami o knihe
* Sofoniáš  - evanjelický preklad

Kategória:Starý zákon
Kniha proroka Micheáša

**Kniha proroka Micheáša** alebo **Micheáš** (skratka *Mich*) je kniha Starého zákona. Zaraďuje sa medzi prorocké knihy - medzi malých prorokov.

## Obsah
Kniha obsahuje:
* Trest za hriechy
* Proroctvá o spáse
* Opakované hrozby a výčitky
* Prísľub oslobodenia

Kniha (časť Mich 5,1) sa v Novom zákone uvádza na potvrdenie toho, že Mesiáš sa má narodiť v Betleheme.

## Poznámky


## Referencie

## Ďalšia literatúra
* 
* 

## Pozri aj
* Starý zákon

## Iné projekty

## Externé odkazy
* Kniha proroka Micheáša, iný link  - rímskokatolícky preklad, obsahuje úvod s informáciami o knihe
* Micheáš  - evanjelický preklad

Kategória:Starý zákon
Kniha proroka Aggea

**Kniha proroka Aggea**/**Agea**/**Haggea** alebo **Aggeus**/**Ageus**/**Haggeus** (skratka *Ag*) je kniha Starého zákona. Zaraďuje sa medzi prorocké knihy - medzi malých prorokov.

## Obsah
Obsahuje 4 prorocké reči:
# Výzva na stavbu chrámu
# Predpoveď slávy chrámu
# Prisľúbenie požehnania
# Prisľúbenie Zorobábelovi

Pri každej z týchto rečí sa uvádza kedy presne danú reč prorok predniesol.

## Poznámky


## Literatúra
* 
* 
* 

## Pozri aj
* Starý zákon

## Iné projekty

## Externé odkazy
* Kniha proroka Aggea, iný link  - rímskokatolícky preklad, obsahuje úvod s informáciami o knihe
* Haggeus  - evanjelický preklad

Kategória:Starý zákon
Kniha proroka Nahuma

**Kniha proroka Nahuma** alebo **Nahum** (skratka *Nah*) je kniha Starého zákona. Zaraďuje sa medzi prorocké knihy - medzi malých prorokov. Kniha pochádza zo 7. stor. pred Kr.

## Obsah
Knihu možno rozdeliť nasledovne:
* báseň ospevujúca Jahveho
* proroctvá proti Ninive a o spáse Júdu
* prorocký opis zničenia Ninive ako trest za bezbožnosť

## Poznámky


## Literatúra
* 
* 
* 

## Pozri aj
* Starý zákon

## Iné projekty

## Externé odkazy
* Kniha proroka Nahuma, iný link  - rímskokatolícky preklad, obsahuje úvod s informáciami o knihe
* Náhum  - evanjelický preklad

Kategória:Starý zákon
Kniha proroka Zachariáša

**Kniha proroka Zachariáša** alebo **Zachariáš** (skratka *Zach*) je kniha Starého zákona. Zaraďuje sa medzi prorocké knihy - medzi malých prorokov. Na základe rozdielov v obsahu a chronológii sa mnohí biblisti domnievajú, že kniha je dielom viacerých autorov.

## Obsah
Najprv sa kniha sústredí na stavbu chrámu, obnovu ľudu a nádeje na Mesiáša. Druhá časť hovorí o období spásy keď bude Pán vládnuť nad všetkými.

## Poznámky


## Literatúra
* 
* 

## Pozri aj
* Starý zákon

## Iné projekty

## Externé odkazy
* Kniha proroka Zachariáša, iný link  - rímskokatolícky preklad, obsahuje úvod s informáciami o knihe
* Zachariáš  - evanjelický preklad

Kategória:Starý zákon
Kniha proroka Malachiáša

**Kniha proroka Malachiáša** alebo **Malachiáš** (skratka *Mal*) je kniha Starého zákona. Autorom je neznámy prorok označený ako „posol“ (hebr. malaki), neskôr sa tento titul začal používať ako meno. Zaraďuje sa medzi prorocké knihy - medzi malých prorokov.

## Obsah
V knihe je 6 prorockých rečí:
# Láska Jahveho k Izraelu
# Výčitky kňazom
# Výčitky pre manželstvá
# Oznámenie Božieho súdu
# Trest
# Spravodlivý výrok Božieho súdu
# Predpoveď Eliášovho príchodu

## Poznámky


## Literatúra
* 
* 

## Pozri aj
* Starý zákon

## Iné projekty

## Externé odkazy
* Kniha proroka Malachiáša, iný link  - rímskokatolícky preklad, obsahuje úvod s informáciami o knihe
* Malachiáš  - evanjelický preklad

Kategória:Starý zákon
Včela medonosná stredoafrická

**Včela medonosná stredoafrická** (*Apis mellifera scutellata*) je poddruh včely medonosnej.

Jej prirodzený výskyt je v subsaharskej Afrike. V 50. rokoch 20. storočia bola introdukovaná do Brazílie, kde mala nahradiť menej produktívne európske poddruhy. V  90. rokoch 20. storočia sa rozšírila po celej Južnej a Strednej Amerike a začala sa usadzovať na juhu USA. Vyhovuje jej viac tropické ako mierne pásmo. Jej rozšíreniu pomohla aj hybridizácia s európskymi poddruhmi, ktoré vytláča.

Je ťažké ju rozoznať od európskych druhov. Sú od nich menšie a majú tak menej jedu, ktorý má rovnaké vlastnosti. V správaní sú ale značne defenzívnejšie, útočia vo väčšom počte, vo väčšom rádiuse a pri nižšom stimule. V porovnaní s európskymi včelami sa roja častejšie, niekedy až 10-krát do roka. Roje sú menšie a nie sú vyberavé na miesto hniezdenia, môžu hniezdiť v rôznych škárach na budovách. Dokážu uzurpovať aj existujúce kolónie európskych poddruhov, kde kráľovná s malým rojom robotníc postupne ovládne celé spoločenstvo (osud pôvodnej kráľovnej nie je zrejmý).

## Referencie
 

## Iné projekty

Kategória:Včelovité
Kategória:Invázne živočíchy
Väčší proroci

**Väčší proroci** alebo **veľkí proroci** je spoločné pomenovanie Izaiáša, Jeremiáša, Ezechiela a Daniela.

Pomenovanie „väčší“ znamená, že ich spisy sú dlhšie a napísané na samostatných zvitkoch na rozdiel od iných, teda menších prorokov.

## Referencie


Kategória:Starý zákon
H6

**H6** (ang. *Composition H6*) je americká polotaviteľná vojenská výbušná zmes, zložená z nasledujúcich percentuálnych hodnôt látok podľa hmotnosti:

* 45% Hexogénu
* 30% Tritolu
* 20% práškového hliníka
* 5% parafínového flegmatizátoru

Ďalšie veľmi podobné verzie H6 sa skladajú z nasledujúcich látok: hexogén 45,1%, tritol 29,2%, práškový hliník 21% a 4,7% flegmatizátoru, pozostávajúceho zo zmesi parafínu, lecitínu, nitrocelulózy, chloridu vápenatého a kremičitanu vápenatého.

H6 sa používa v mnohých vojenských aplikáciách a to síce ako hlavná nálož munícii u ktorých je požadovaná vysoká brizancia ako aj intenzívny a dlhšie trvajúci tlakový impulz detonácie (napr. námorné munície určené pre ničenie ponorených cieľov ako námorné míny, hlbinné nálože a torpéda, dalej napríklad letecké a reaktívne munície, určené na ničenie širokej škály mäkkých aj tvrdých cieľov tlakovým impulzom a fragmentačnými účinkami, ako sú napríklad letecké bomby alebo hlavice rakiet a riadených striel). Nahradil Torpex, ktorý bol menej stabilný a citlivejší na tepelné a mechanické podnety. H6 má približne 165% výkonnosti čistého tritolu na jednotku hmotnosti.

## Zdroj

## Pozri aj

* Torpex

Kategória:Výbušniny
Daddy DJ (singel)

„**Daddy DJ**“ je singel francúzskeho dance projektu Daddy DJ. Je to debutový singel z albumu *[[Let Your Body Talk]]* a bol vydaný v mnohých európskych štátoch v júni 2000. Dosiahol obrovský úspech v mnohých európskych štátoch ako Francúzsko, Fínsko, Dánsko, Nemecko a Holandsko.

Vo Francúzsku je 94. najpredávanejším singlom všetkých čias s okolo 1 000 000 predaných kópií.

## Coververzie
* Basshunter - „Vi sitter i Ventrilo och spelar DotA“ a „All I Ever Wanted“
* DJ S3RL - „Pretty Rave Girl“.

## Zoznam skladieb
; CD singel
# „Daddy DJ“ (Chico and Tonio radio edit) — 3:36
# „Daddy DJ“ (original extended mix) — 5:46

; CD maxi
# „Daddy DJ“ (Chico and Tonio radio edit) — 3:38
# „Daddy DJ“ (original radio edit) — 3:44
# „Daddy DJ“ (G-box 2 steps lullaby mix) — 3:41

## Pozície v rebríčkoch

## Referencie

Kategória:Single z 2000
Kategória:Single z 2001
Kategória:Piesne Daddy DJ
Dance Nation

**Dance Nation** bolo britské nezávislé hudobné vydavateľstvo, ktoré bolo dcérskou spoločnosťou Ministry of Sound. V roku 2010 bolo premenované na **Dance Nation**.

Prvým vydaním vydavateľstva bol singel „Now You’re Gone“ od Basshuntera v roku 2007.

V apríli 2009 sa konalo arénové turné *Dance Nation Live* po Veľkej Británii. Headlinerom bol Basshunter spolu s Sash!, Lasgo a Platnum.

## Diskografia
### Albumy

### Single

## Referencie

## Externé odkazy
*Oficiálna webstránka 
*Hard2Beat na Discogs

Kategória:Britské hudobné vydavateľstvá
Svitek

**Svitek**, **Svitková**:
* Louis Svitek
* Štefan Svitek (basketbalista) (* 1966, Gelnica) – slovenský basketbalista a tréner, československý reprezentant
* Štefan Svitek (basketbalista, 1977) (*1977, Považská Bystrica) – slovenský basketbalista a tréner
* Štefan Svitek (vrah) (1960, Podbrezová – 1989, Bratislava) – slovenský vrah, posledný popravený človek v Československu
* Viktor Svitek (1908, Dohňany – 1971, Bratislava), slovenský matematik
* Vladimír Svitek (* 1962, Banská Bystrica), slovenský hokejový útočník
* Will Svitek
Swoon

„**Swoon**“ je skladba britskej big beatovej skupiny The Chemical Brothers, ktorá bola vydaná ako prvý oficiálny singel z albumu *[[Further]]*. Skladba bola hraná niekoľkokrát pred jej vydaním v ich DJ setoch.

## Zoznam skladieb
#„Swoon“ (Radio Edit) - 3:06

## Pozície v rebríčkoch

## Referencie

Kategória:Single z 2010
Kategória:Piesne The Chemical Brothers
Kategória:Kompilačné albumy z 2010
Kategória:EP z 2010
Calvin Harris

**Adam Richard Wiles** (* 17. január 1984, Dumfries, Škótsko), známy pod umeleckým menom **Calvin Harris**, je škótsky hudobný producent, DJ, spevák a skladateľ. Jeho debutový album *[[I Created Disco]]* (2007) s úspešnými singlami „Acceptable in the 80s“ a „The Girls“ získal zlatú platňu. V roku 2009 vydal svoj druhý štúdiový album s názvom *[[Ready for the Weekend (album)|Ready for the Weekend]]*, ktorý debutoval na 1. mieste v UK Albums Chart a neskôr ho British Phonographic Industry certifikovala zlatom. Prvým singlom albumu bola pieseň „I'm Not Alone“, ktorá sa stala jeho prvým singlom číslo 1 v UK Singles Chart.

Harrisa medzinárodne preslávil jeho tretí štúdiový album *[[18 Months]]* (2012). Debutoval na prvých priečkach britských rebríčkov a tiež v americkom ''Billboard'' 200 (číslo 19). Všetkých osem singlov z albumu („Bounce“, „Feel So Close“, „Let's Go“, „We'll Be Coming Back“, „Sweet Nothing“, „Drinking from the Bottle“, „I Need Your Love“ a „Thinking About You“) dosiahlo top 10 vo Veľkej Británii. V novembri 2014 vydal štvrtý album *[[Motion (album)|Motion]].* Debutoval na druhej priečke vo Veľkej Británii a na piatej v Spojených štátoch, čím sa stal Harrisovým druhým po sebe idúcim albumom číslo jeden v rebríčku Dance/Electronic Albums. Všetky tri single „Under Control“, „Summer“ a „Blame“ triumfovali v britkom rebríčku. 

Harris spolupracoval s množstvom iných hudobných umelcov. Jeho pieseň s Rihannou „We Found Love“ sa stala celosvetovým hitom, ktorý sa dostal na 1. miesto ''Billboard'' Hot 100. Neskôr s Rihannou spolupracoval na singloch „Where Have You Been“ (2012) a „This Is What You Came For“ (2016). Harris prekonal rekord Michaela Jacksona s počtom 9 singlov v top 10 z jedného štúdiového albumu. Tiež sa stal prvým britským sólovým umelcom, ktorý prekonal hranicu jednej miliardy streamov na Spotify. Harris obdržal 10 nominácií na Brit Award, 4 na Grammy, z ktorých vyhral v kategórii Najlepší videoklip (2013). Harris má svoje vlastné hudobné vydavateľstvo Fly Eye Records.

## Diskografia
### Štúdiové albumy
* *[[I Created Disco]]* (2007)
* *[[Ready for the Weekend]]* (2009)
* *[[18 Months]]* (2012)
* *[[Motion (album)|Motion]]* (2014)
**[[Motion (album)|Funk Wav Bounces vol. 1]]* (2017)

### EP
* *Napster Live Session* (2007)
* *iTunes Live: Berlin Festival* (2008)
* *iTunes Live: London Festival '09* (2009)

## Iné projekty

## Externé odkazy
* Oficiálna stránka
* Oficiálna stránka 

## Zdroj

Kategória:Škótski DJi
Kategória:Škótski elektronickí hudobníci
Kategória:Škótski speváci
Kategória:Nu-disco
Kategória:Interpreti Columbia Records
Kniha proroka Izaiáša

thumb
**Kniha proroka Izaiáša** alebo **Izaiáš** (skratka *Iz*) je kniha Starého zákona.

Zaraďuje sa medzi prorocké knihy - medzi veľkých prorokov. V Novom zákone je to najcitovanejšia prorocká kniha.

Zbierky prorockých rečí podľa biblistov pochádzajú od Izaiáša (8. stor. pred Kr.) a ďalších dvoch neznámych prorokov (nazývaných Deutero-Izaiáš a Trito-Izaiáš; 6. stor. pred Kr.). Nasvedčujú tomu rôzne obsahové a iné rozdiely v texte.

## Obsah
Kniha má 66 hláv (kapitol) a člení sa na tri časti.

V prvej časti (Izaiáš 1-39) hovorí o tom, ako Izaiáš mával zjavenia o Božej transcendencii a ostro vystupuje proti intrigám. Jediné, čo môže zachovať izraelský národ, je vernosť Božiemu zákonu. Bojoval proti kráľovi Achazovi, ktorý obetoval syna bôžikom. Z jednej strany karhá, ale z druhej strany sľubuje, že príde dieťa, ktoré ich spasí, zachráni – Emanuel. Po Achazovi sa stal kráľom Ezechiáš. Ten chcel uskutočniť reformy a Izaiáš sa stal jeho poradcom. Asýrčania napádali aj Južné (Júdske) kráľovstvo, ale Izaiáš hovoril, že sa nemajú vzdať. Roku 701 pred Kr. bol Jeruzalem ešte zachránený. Po Ezechiášovej smrti upadol Izaiáš do nemilosti, ale stále sa snažil povzbudiť ľud. Jeho proroctvá končia : Emanuel príde a spasí ľud.

Druhá časť (Izaiáš 40-55; Deutero-Izaiáš) bola napísaná ku koncu exilu. Opisuje ťažké obdobie, keď chcel potešiť izraelský národ a snažil sa odpovedať na otázky. Hlásal, že babylonské božstvá padnú. V tomto období badať príklon k univerzalizmu, Boh stvoril celý svet a je Pánom histórie. Keď dal kráľ Kýros Židom slobodu, začali uvažovať či to nie je Mesiáš. Ale Izaiáš vravel, že Mesiáš nebude bojovník ale pokorný služobník, ktorý ich obnoví z vnútra a dá život mnohým, čo Židia nikdy nepochopili. Keď sa vrátili do Júdska, mestá boli zničené, žili tu cudzie národy a boli proti nim ešte aj Samaritáni. Mysleli si, že prosby prorokov sa vyplnia hneď. Riešila sa tiež otázka, či postaviť, alebo nepostaviť chrám.

Autor tretej časti (Izaiáš 56-66; Trito-Izaiáš) je anonymný prorok, ktorého spis pridali k Izaiášovi. Je proti pesimistom, dáva Židom znovu odvahu a hovorí, že príčinou prekážok je hriech. Vraví, že Boh čoskoro ustanoví nový svet, že Boh je otec, ktorý odpúšťa a je verný svojmu ľudu. V otázke cudzincov je za to, aby mali prístup do chrámu, ale aby mali vyhradené miesto vzadu. Opisuje blaho Jeruzalemu aj obnovenie chrámu roku 515 pred Kr. za Nehemiáša a Ezdráša.

## Poznámky


## Referencie


## Pozri aj
* Starý zákon

## Literatúra
* 

## Ďalšia literatúra
* 
* 
* 

## Iné projekty

## Externé odkazy
* Kniha proroka Izaiáša, iný link  - rímskokatolícky preklad, obsahuje úvod s informáciami o knihe
* Izaiáš  - evanjelický preklad

Kategória:Starý zákon
Kniha proroka Jeremiáša

**Kniha proroka Jeremiáša** alebo **Jeremiáš** (skratka *Jer*) je kniha Starého zákona.

Zaraďuje sa medzi prorocké knihy - medzi veľkých prorokov.

Vo svojej dnešnej podobe je kniha výsledkom dlhšieho redakčného procesu. Pôvodné hebrejské a grécke znenie sa dosť odlišujú.

## Obsah
Obsahovo možno Knihu proroka Jeremiáša rozdeliť takto:
# Povolanie proroka
# Posolstvo pre Júdske kráľovstvo
# Úvod k proroctvám pre národy
# Proroctvá o Júdsku a Jeruzaleme
# Kniha útechy
# O spáse
# O prenasledovaní proroka
# Proroctvá proti národom
# Dodatok o dobytí Jeruzalema

Okrem výstrah kniha obsahuje aj výroky o novej zmluve.

## Poznámky


## Literatúra
* 
* 
* 

## Pozri aj
* Starý zákon

## Iné projekty

## Externé odkazy
* Kniha proroka Jeremiáša, iný link  - rímskokatolícky preklad, obsahuje úvod s informáciami o knihe
* Jeremiáš  - evanjelický preklad

Kategória:Starý zákon
Kniha proroka Barucha

**Kniha proroka Barucha** alebo **Baruch** alebo **Proroctvo Baruchovo** (skratka *Bar*) je kniha Starého zákona.

Patrí medzi deuterokánonické spisy. Zaraďuje sa medzi prorocké knihy - medzi veľkých prorokov. Pripisuje sa Baruchovi, ktorý bol pisárom Jeremiáša.

Kniha bola pôvodne napísaná v hebrejčine ale zachovala sa iba v prekladoch (gréckom, starolatinskom ktorý bol prebratý aj do Vulgáty a sýrskom).

## Obsah
Knihu možno rozdeliť nasledovne:
# Úvodná časť
# Kajúcne vyznanie
# Spev o múdrosti
# Spev o Jeruzaleme

Poslednú - šiestu hlavu knihy proroka Barucha v Novej Vulgáte tvorí Jeremiášov list.

## Poznámky


## Literatúra
* 
* 

## Pozri aj
* Starý zákon
* Jeremiášov list

## Iné projekty

## Externé odkazy
* Kniha proroka Barucha, iný link  - rímskokatolícky preklad, obsahuje úvod s informáciami o knihe

Kategória:Starý zákon
Kniha proroka Ezechiela

**Kniha proroka Ezechiela** alebo **Ezechiel** (skratka *Ez*) je kniha Starého zákona.

Zaraďuje sa medzi prorocké knihy - medzi veľkých prorokov.

## Obsah
V knihe sa prorok obracia na Židov, ktorí boli s ním v babylonskom zajatí. Knihu možno rozdeliť nasledovne:
# Úvodná časť
# Proroctvá proti Júdsku
# Proroctvá proti pohanom
# Výzva na obrátenie a prísľub spásy
# Obnovenie Božieho kráľovstva

V knihe sú podrobne popísané videnia proroka ale aj symbolické úkony.

## Poznámky


## Referencie

## Literatúra
* 
* 

## Pozri aj
* Starý zákon

## Iné projekty

## Externé odkazy
* Kniha proroka Ezechiela, iný link  - rímskokatolícky preklad, obsahuje úvod s informáciami o knihe
* Ezechiel  - evanjelický preklad

Kategória:Starý zákon
Kniha proroka Ozeáša

náhľad|Ozeáš a jeho manželka Gomera
**Kniha proroka Ozeáša**/**Hozeáša** alebo **Ozeáš**/**Hozeáš** (skratka *Oz*) je kniha Starého zákona.

Zaraďuje sa medzi prorocké knihy - medzi malých prorokov.

## Obsah
Prvé tri hlavy knihy sú zamerané na Ozeášovo manželstvo. Za nimi nasledujú karhajúce reči, ohlásenie trestov a sľub spásy.

Ozeáš musel symbolickým konaním vo svojom manželstve poukázať na lásku Boha k Izraelu. Pád Izraelského kráľovstva prorok naznačil aj symbolickými menami svojich detí.
Kniha zdôrazňuje, že podobne ako Ozeáš miluje svoju nevernú manželku, tak aj Boh miluje izraelský národ, ktorý sa dal na modloslužbu. Láska Boha k národu sa tu opisuje nádhernými obrazmi. Boh ale vyžaduje aby Izrael jeho lásku opätoval svojím správaním.

## Poznámky


## Referencie

## Literatúra
* 

## Ďalšia literatúra
* 
* 

## Pozri aj
* Starý zákon

## Iné projekty

## Externé odkazy
* Kniha proroka Ozeáša, iný link  - preklad z hebrejského a gréckeho originálu, obsahuje úvod s informáciami o knihe - na stránkach Dokumenty Katolíckej cirkvi
* Hozeáš  - evanjelický preklad

Kategória:Starý zákon
DFC Prag

**Deutsche Fußball Club Prag** bol rakúsky, neskôr česko-slovenský futbalový klub z dnes českého hlavného mesta Praha a začiatkom 20. storočia patril medzi najlepšie futbalové mužstvá v Európe. Svojou účasťou vo finále prvých futbalových majstrovstiev Nemecka, kde zohral zápas proti mužstvu *[[VfB Leipzig]]* dňa 31. mája 1903, sa zapísal do dejín futbalu ako prvý nemecký vicemajster. Hráči mužstva sa nemohli zúčastniť výberu do národného mužstva Nemeckej Ríše, pretože takýto výber bol podmienený štátnou príslušnosťou.

## Vznik klubu
DFC Prag založili 25. mája 1896 židia nemeckého pôvodom s národným povedomím, ktorí krátko predtým odišli z futbalového oddelenia športového klubu *Deutschen Eis- und Ruder-Clubs Regatta Prag*. Napriek tomu, že klub sídlil v Rakúsko-Uhorsku, zúčastňoval sa na futbalových majstrovstvách ako víťaz regionálneho kola. Nemecký futbalový spolok *Deutscher Fussbal-Bund e.V. (DFB)* v tom čase zháňal nových členov a umožnil rakúskym resp. českým futbalovým mužstvám do spolku vstúpiť a zúčastniť sa na nemeckých pohárových majstrovstvách.

## Iné projekty

## Zdroje

Kategória:Futbalové kluby založené v 1896
Cukrovar

[náhľad|[Šurany|Šuriansky cukrovar založený v roku 1854.]]
[náhľad|Dnes už nefunkčný cukrovar v [Šurany|Šuranoch.]]
**Cukrovar** je potravinársky závod, ktorý sa zaoberá výrobou cukru. Cukrovar vyrába cukor spracovaním cukrovej trstiny alebo cukrovej repy. Na Slovensku, ako aj v ďalších štátoch Európy sa cukor vyrába z cukrovej repy.

## Výroba cukru
Cukrová repa sa po privezení a vykládke splavuje prúdom vody a čistí sa, najprv od hrubých nečistôt (kamene, burina a pod.) a následne sa čistí od hliny v „repnej práčke“. Očistená cukrová repa sa reže na rezky, z ktorých sa lúhovaním v teplej vode (asi 68 °C) získava šťava putujúca na ďalšie spracovanie. Rezky sa ďalej v procese nespracovávajú. Získaná šťava ďalej prechádza trojstupňovým procesom čírenia, za prítomnosti „vápenného mlieka“, a „saturačného plynu“ (získaných z vápenky, ktorá je súčasťou cukrovaru) a následnou filtráciou vzniká tzv. „ľahká šťava“. Ľahká šťava sa ďalej zahusťuje odparovaním na tzv. „ťažkú šťavu“, z ktorej sa získava cukor varením - kryštalizáciou. Zmes kryštálov a sirupu sa oddeľuje horúcou vodou v odstredivkách. Mokrý cukor sa suší a odstredený sirup sa vracia naspäť na kryštalizáciu. Cukor sa následne uskladňuje, balí a pripravuje na expedíciu.

## Cukrovary na Slovensku
Na Slovensku v minulosti existovalo niekoľko desiatok cukrovarov, z ktorých do dnešnej doby zostali funkčné dva cukrovary - cukrovar v Seredi a cukrovar v Trenčianskej Teplej.

### Zoznam cukrovarov na Slovensku

## Literatúra
* Katarína Vadkertyová: *Dejiny cukrovarníckeho priemyslu a pestovania cukrovej repy na Slovensku*, SAV, 1972

## Iné projekty

## Externé odkazy
* Cukrovar - Sereď 
* Cukrovar - Trenčianska Teplá
* Šuriansky cukrovar v roku 1970

Kategória:Potravinárske podniky
Kategória:Cukor
Waltrovka

**Waltrovka** je územie v pražských Jinonicích, kde stála továreň **Josef Walter a spol.**, po znárodnení známa ako **Motorlet s.p.** neskôr **Walter Engines** a po predaji v roku 2008 s novým názvom **GE Aviation Czech** ako divízia leteckej výroby firmy General Electric.

## História
Spoločnosť Josef Walter a spol. bola založená Josefom Walterom v roku 1911. V roku 1919 je táto spoločnosť premenovaná na Akciovú továreň automobilov Josef Walter a spol. a potom v januári 1932 sa zmenil názov spoločnosti na „Akciová spoločnosť Walter, továreň na automobily a letecké motory“. Po II. svetovej vojne sa znárodnený podnik volal Letecké závody n.p. a od roku 1949 Motorlet n.p.

V priebehu roku 1913 bola spustená výroba automobilov značky Walter W-I a od roku 1920 do 1930 sa vyrábali ďalšie automobily ako *[[Walter P-I]] s [[výkon]]om 27 [[kW]]*, *[[Walter P-II]] s [[výkon]]om 34 [[kW]]*, *[[Walter P-III]] s [[výkon]]om 40 [[kW]]* a *[[Walter P-IV]] s [[výkon]]om 47 [[kW]]*. V roku 1928 začala výroba automobilov *[[Walter 4-B]] (47 [[kW]])* a *[[Walter 6-B]] (80 [[kW]])*. Tieto autá boli úspešné a na ich základe sa vyvíjali ďalšie typy *[[Walter Standard]] (80 [[kW]])*, *[[Walter Super]] (94 [[kW]])*, *[[Walter Regent]] (94 *kW*)* a *[[Walter Royal]]*. V licencii sa vyrábali automobily Fiat 508 a Fiat 514. S výrobou sa pokračovalo do roku 1951, v ktorom výrobnú linku opustil posledný automobil typu Aero Minor. Po 40 rokoch činnosti fabrika výrobu v automobilovom priemysle ukončila.

## Iné projekty

Kategória:Podniky v Česko-Slovensku
Kategória:Podniky v Česku
Banánové vojny

right|thumb|Americké vojnové lode pri okupácii Veracruzu, Mexiko 1914
**Banánové vojny** bola séria ozbrojených konfliktov, vojenských intervencií a okupácií, ktoré uskutočňovali Spojené štáty americké vo viacerých krajinách Strednej Ameriky a Karibiku v priebehu prvej tretiny 20. storočia. Banánové vojny sa začali po skončení španielsko-americkej vojny v roku 1898 a následnou Parížskou mierovou dohodou, vďaka ktorej získali USA kontrolu nad bývalými španielskymi kolóniami, ako napr. Kuba a Portoriko. Za koniec týchto konfliktov sa pokladá rok 1934, kedy prezident Franklin D. Roosevelt vyhlásil tzv. politiku dobrého susedstva.

Konflikty súviseli hlavne so snahou Spojených štátov zabezpečiť si silný politický a ekonomický vplyv v oblasti, ktorú USA pokladali sa sféru svojho vplyvu už od vyhlásenia tzv. Monroeovej doktríny v roku 1823. Akékoľvek snahy latinskoamerických štátov o vymanenie sa spod tohto vplyvu a väčšiu ekonomickú či politickú nezávislosť vnímali USA ako ohrozenie svojich záujmov a vojensky voči nim zasiahli. Tento postup sa ešte utvrdil potom, ako prezident Theodore Roosevelt začal hovoriť o tzv. ideológii veľkej palice, v rámci ktorej silové presadzovanie amerického vplyvu otvorene podporoval. Termín Banánové vojny vyplýva zo spojenia medzi týmito intervenciami a zachovávaním amerických obchodných záujmov v regióne, ktorého krajiny boli navyše často posmešne označované ako banánové republiky. Mnohé z veľkých amerických korporácií tieto vojny priamo inicializovali, medzi nimi hlavne United Fruit Company, ktorá mala v Strednej Amerike obrovské zisky z produkcie banánov, tabaku, či cukrovej trstiny.

Najaktívnejším americkým veliteľom pôsobiacim v týchto vojnách bol generálmajor americkej námornej pechoty Smedley Butler, ktorý to neskôr otvorene oľutoval a vo svojej knihe *War is a Racket* (Vojna je kšeft) o Banánových vojnách napísal, že „išlo o znásilnenie pol tucta republík v Strednej Amerike v prospech Wall Streetu“.

## Prehľad konfliktov

* Kubaamerická intervencia v rámci americko-španielskej vojny v roku 1898, následné vojenské okupácie krajiny v rokoch 18981902, 19061909, 1912 a 19171922
* PanamaAmeričanmi aktívne podporované odpojenie Panamy od Kolumbie v roku 1903 a vybudovanie Panamského kanála, ktorého zóna sa až do roku 1979 nachádzala pod úplnou kontrolou USA
* Nikaraguavojenská intervencia v roku 1910, americká okupácia v rokoch 19121933
* Haitiokupácia v rokoch 19151934
* Dominikánska republikavojenské intervencie v rokoch 1903, 1904 a 1914, okupácia krajiny v rokoch 19161924
* Hondurasvojenské intervencie v rokoch 1903, 1907, 1911, 1912, 1919, 1924 a 1925
* Mexikopohraničné konflikty v rokoch 19101918, zapojenie do Mexickej revolúcie (19141919), americká okupácia Veracruzu v roku 1914

## Externé odkazy
* History of U.S. Interventions in Latin America 
* Mexican Revolution: Occupation of Veracruz 

Kategória:Dejiny USA
Kategória:Dejiny Latinskej Ameriky 
Kategória:Vojny 20. storočia
Kategória:Imperializmus
San Marcos (department)

**San Marcos** je jeden z 22 departmentov Guatemaly. Má rozlohu , a v roku 2002 mal podľa sčítania 794&nbsp;951 obyvateľov. Hlavným mestom departmentu je mesto San Marcos.

## Referencie

## Iné projekty

Kategória:Departmenty v Guatemale
Zlatý glóbus za najlepší mužský herecký výkon v seriáli (dráma)

**Zlatý glóbus za najlepší mužský herecký výkon v seriáli (dráma)** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov. Pôvodne sa kategória nazývala *Najlepší herec v seriáli* a za rok 1961 boli vyhlásení dvaja víťazi.

Rekordné dve ceny za najlepšieho dramatického herca získali Hugh Laurie, Telly Savalas, Ed Asner a John Forsythe. V počte nominácií držia rekord Peter Falk (za postavu poručíka Columba) a Tom Selleck (za postavu detektíva Magnuma), zhodne po sedem. Herec Robert Wagner bol nominovaný päťkrát, cenu však nezískal ani raz.

## Víťazi a nominovaní
### 19611970

Hollywoodska asociácia zahraničných novinárov v databáze neuvádza, za ktoré seriáli to bolo.

### 19711980

### 19811990

### 19912000

### 20012010

### 20112020

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu vyhrali (zvýraznení sú **tučne** a na prvom mieste), a taktiež tých, ktorí boli na ňu nominovaní. Ďalej sú uvedené postavy, ktoré stvárnili a seriáli, za ktoré boli ocenení/nominovaní. Ak má seriál distribučný názov, je uvedený pod ním.

## Referencie

## Externé odkazy
* Česko-Slovenská filmová databáza
* Best performance by an actor in a television series - drama  
* The Internet Movie Database 

Kategória:Zlatý glóbus
Marisa Tomeiová

**Marisa Tomeiová** (* 4. december 1964, Brooklyn, New York, USA) je americká herečka, sestra herca Adama Tomeia, držiteľka Oscara za najlepšiu vedľajšiu úlohu v snímke *Môj bratranec Vinny* z roku 1992. Na Oscara bola potom nominovaná ešte dvakrát, prvýkrát sa tak stalo za snímku *V spálni* z roku 2001, druhýkrát za film *Wrestler* z roku 2008. 

Po rodičoch je talianskeho pôvodu, jej otec bol právnik, matka učiteľka angličtiny.  Divadlo hrala profesionálne nielen v USA, ale aj vo Veľkej Británii. V roku 1986 získala svoju prvú významnú divadelnú cenu Theater World Award, stalo sa tak v čase keď bola členkou Newyorského divadelného súboru Naked Angels Theater Company. 

## Iné projekty

## Externé odkazy
* Marisa Tomeiová na IMDb 

## Zdroj

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Držitelia Oscara za najlepší ženský herecký výkon vo vedľajšej úlohe
Kategória:Osobnosti z Brooklynu
Kategória:Osobnosti USA talianskeho pôvodu
Kategória:Súrodenci v herectve
Katrina and the Waves

**Katrina and the Waves** bola anglická pop rocková skupina založená v roku 1981 bývalým gitaristom skupiny Soft Boys - Kimberley Rew. Skupina je najviac známa hitom „Walking on Sunshine“ a víťazstvom v Euro Song Contest 1997 s piesňou „Love Shine a Light“.

## Členovia
* Katrina Leskanich  – spev, rytmická gitara
* Kimberley Rew  – sólová gitara
* Alex Cooper – bicie
* Vince de la Cruz – basová gitara

## Diskografia
### Albumy
* *[[Shock Horror]]* (1982) (ako *The Waves*)
* *[[Walking on Sunshine (album)|Walking on Sunshine]]* (1983)
* *[[Katrina and the Waves 2]]* (1984)
* *[[Katrina and the Waves (album)|Katrina and the Waves]]* (1985) #28 UK
* *[[Waves (album)|Waves]]* (1986) #25 USA, #70 UK
* *[[Break of Hearts]]* (1989) #122 USA* 
* *[[Pet The Tiger]]* (1991)
* *[[Edge of the Land]]* (1993)
* *[[Turnaround]]* (1994)
* *[[Walk on Water]]* (1997)

### Kompilačné albumy
* *[[Roses (album)|Roses]]* (1995) (Iba kanadské vydanie – skladby z albumov *Edge of the Land* a *Turnaround*) 
* *[[Katrina and the Waves / Waves]]* (1996)
* *[[Walking on Sunshine – Greatest Hits]]* (1997)
* *[[The Original Recordings – 1983–1984]]* (2003)

### Single
* „Nightmare“ (1982) (ako *The Waves*)
* „Brown Eyed Son“ (1982) (ako *The Waves*)
* „Que Te Quiero“ (1983) #84 UK
* „Plastic Man“ (1984) 
* „Walking on Sunshine“ (1985) #8 UK, #4 AUS, #3 CAN, #20 NZ, #9 USA 
* „Do You Want Crying“ (1985) #96 UK, #29 CAN, #37 USA
* „Que Te Quiero“ (znovu-nahraný) (1984) #71 USA
* „Is That It“ (1986) #82 UK, #33 CAN, #70 USA
* „Sun Street“ (1986) #22 UK
* „That's the Way“ (1989) #84 UK, #35 CAN, #50 NZ, #16 US
* „Rock 'N' Roll Girl“ (1989) #93 UK
* „Walking on Sunshine“ (reedícia) (1996) #53 UK
* „Love Shine a Light“ (1997) #3 UK
* „Walk On Water“ (1997)
* „Walking on Sunshine (25th Anniversary Re-recording)“ (2010) #194 UK

## Referencie

## Externé odkazy
*Oficiálna webstránka

## Zdroj

Kategória:Britské poprockové hudobné skupiny
Kategória:Britské new wave hudobné skupiny
Kategória:Víťazi Eurovision Song Contest
Aspen

**Aspen** je autonómne krajské mesto a takisto najľudnatejšie mesto v Pitkin County v Colorade v USA. V roku 2005 malo mesto 5804 obyvateľov. Mesto bolo založené ako ťažobný tábor a bolo pomenované podľa osikových lesov, ktoré sú v okolí mesta (*osika - aspen*). Aspen je momentálne lyžiarske stredisko a turistické centrum.

V druhej polovici 20. storočia bolo mesto cieľom známych osobností ako Charlie Sheen, Hunter Stockton Thompson či John Denver, ktorý neskôr zložil niekoľko piesní o meste ako „Aspenglow“ či „Starwood in Aspen“.

## Partnerské mestá
* Canfranc, Španielsko
* Davos, Švajčiarsko
* Garmisch-Partenkirchen, Nemecko
* Chamonix-Mont-Blanc, Francúzsko
* Queenstown, Nový Zéland
* San Carlos de Bariloche, Argentína
* Shimukappu, Japonsko

## Referencie

## Iné projekty

## Externé odkazy
* Oficiálna stránka 

Kategória:Mestá v Colorade
Kategória:Lyžiarske strediská
Aerovagon

**Aerovagon**, **Aeromotovagon** alebo **Aerodrezina** bola experimentálna konštrukcia železničného vozidla v dobách raného komunistického Ruska. Mal byť určený na prepravu sovietskych vládnych činiteľov. Princíp stroja pochádza z Nemecka, z roku 1917 a po nemeckej lokomotíve ''Dringos'' z roku 1919 je ďalšou konštrukciou koľajového vozidla poháňaného leteckou vrtuľou, tj. kombinuje princípy železničného a leteckého inžinierstva. 

## História
Konštrukcia ruského konštruktéra - samouka Valeriana Abakovského, pochádzajúceho z Lotyšska, kombinovala dráhové vozidlo, teda dráhový podvozok, na ktorom bol umiestnený letecký motor s dvojlistou tlačnou vrtuľou, ktorá udeľovala stroju dopredný pohyb, a kabína pre cestujúcich. Stroj dokázal vyvinúť rýchlosť až 140 km/h čo ho v tej dobe radilo k vysokorýchlostným a mal byť určený na prevádzku na hlavných tratiach.

Pri skúškach 24. júla 1921 bola vykonaná jazda z Moskvy do Tuly, ktoré sa zúčastnili aj súdruhovia z Nemecka, celkom 24 osôb. Pri návrate do Moskvy však došlo k nehode pri Serpuchove, kedy sa pri vysokej rýchlosti stroj vykoľajil a zrútil sa zo svahu.  Pri nehode zahynulo šesť cestujúcich účastniacich sa skúšobnej jazdy: John Freeman, Oskar Heilbrich, John William Hewlett, Fiodor Sergejev, Otto Strupat a sám Abakovskij (vo veku 25 rokov). Všetci boli pochovaní pri stene Kremľa v Moskve.

Tento stroj predbehol koľajový zepelín (1929), americký M-497 Black Beetle (1966) a neskôr sovietsky TurboJet ER-22 (1970); všetky uvedené stroje predstavujú kombináciu železničného vozidla a leteckého motora.

## Referencie


Kategória:Železnica v Rusku
Silt

**Silt** (iné názvy: **aleurit**, **prach**) je sediment resp. nespevnená usadená hornina tvorená časticami veľkosti 0,002 resp. 0,004 až 0,06 mm. Častice siltu vznikajú obyčajne zvetrávaním starších hornín, ktoré boli transportované vetrom, alebo vodnými tokmi v suspenzii, či ľadovcom. Existuje aj vulkanický prach, ktorý je pyroklastickým materiálom zodpovedajúcej veľkosti. Spevneným ekvivalentom siltu je prachovec.

V litostratigrafických schémach sa silt zvykne označovať bodko-čiarkovanou šrafúrou.

Názov *aleurit* zaviedol roku 1930 A. N. Zavaritskij.

## Minerálne zloženie
Určiť minerálne zloženie častíc prachu je na rozdiel od piesku zložitejšie pre ich malú veľkosť, ktorá často neumožňuje štúdium pomocou optického, či polarizačného mikroskopu. Silt najčastejšie tvoria odolnejšie minerálne zrná, ktoré odolali dlhšiemu transportu, je to hlavne kremeň. Ďalšími minerálmi môžu byť živce, muskovit, kalcit alebo oxidy železa. Môžu obsahovať významný podiel organickej hmoty, ktorá spôsobuje ich tmavé sfarbenie.

Veľkosť častíc siltu sa v Krumbeinovej škále pohybuje medzi  a &nbsp;mm (od 3,9 do 62,5&nbsp;μm). Silt je väčší ako ílové častice ale menší ako piesok. Norma ISO 14688 stanovuje veľkosť siltových častíc od 0,002 mm do 0,063 mm. V teréne je možné silt od ílu odlíšiť tým, že íl je celkom homogénny, pri zahryznutí do siltu cítiť medzi zubami jeho drobné minerálne zrná.

## Vznik

Hrubozrnný silt ale aj piesok, zodpovedá pri zvetrávaní stabilným reziduálnym produktom zvetrávania zrnitých hornín ako sú granitoidy, fylity, svory a metakvarcity, či dávnejšie usadených pieskovcov, derivovaných z týchto hornín. Pôvodná piesková a prachová veľkosť zŕn približne zodpovedá pôvodnej veľkosti kremenných a živcových kryštálov v materských horninách.

Silt väčšinou zostáva v znose, unášaný vodou alebo vetrom dlhšie ako piesok. K usadzovaniu dochádza až vtedy, keď rýchlosť transportného média poklesne natoľko, že nedokáže ďalej unášať ani častice prachovej veľkosti. Usadzovanie prachu je preto typické hlavne pre prúdy s malou rýchlosťou alebo stojaté vody so slabým pôsobením vlnenia. V atmosfére je prach unášaný často na obrovské vzdialenosti. Usadzovanie vyvievaného prachu bolo typické napríklad pre obdobia zaľadnenia, kedy vznikali na severnej pologuli hrubé vrstvy spraše.

Jemnozrnné sedimenty ako silt sa často usadzujú v riečnych nivách, jazerách, na plážach s nízkou energiou vlnenia, lagúnach, deltách, vonkajšom morskom šelfe, či v hlbokomorských panvách.

## Referencie

## Iné projekty

Kategória:Usadené horniny
Lokomotíva Dringos

náhľad|Rušeň Dringos
**Rušeň Dringos** je pravdepodobne najstarší funkčný rušeň, ktorý bol poháňaný leteckou vrtuľou. Konštrukcia tohto rušňa pochádza z Nemecka, z roku 1919.

## História
Princíp rušňa si nechal patentovať Dr Ing. Otto Steinitz a prototyp postavil pod licenciou spoločnosti Luftfahrt v Grünewalde na predmestí Berlína. Rušeň bol úspešne vyskúšaný 11. mája 1919 na trati z Grünewaldu do Beelitzu. Praktické využitie rušňa však nie je známe, riaditeľstvo železníc o túto konštrukciu neprejavilo záujem. Tento rušeň bol sprevádzkovaný skôr ako ruský Aerovagon (1921) a neskorší „koľajový zeppelin“ (1931).

## Konštrukcia
Pohon rušňa zabezpečovali 2 vrtule, každá umiestnená na jednom čele rušňa. Pre pohon bol použitý letecký 6 valcový radový motor, pôvodne určený na vojenské použitie. Dôvodom použitia takýchto motorov bol aj fakt, že Nemecko po 1. svetovej vojne malo zničiť vojenský materiál. Ako podvozok pre konštrukciu prototypu bol použitý starý plošinový vozeň.

Rušeň bol skúšaný na trati Grünewald – Beelitz, kde dosiahol aj udržal rýchlosť 60 km/h. Pravdepodobne by dosiahol aj vyššie rýchlosti ale toto nebolo skúšané z dôvodu nedostatočného brzdového systému a nevhodného podvozku. Pri skúškach bolo na rušni prepravených asi 40 osôb z radov úradníkov vlády a parlamentu.

## Referencie

## Externé odkazy
* German predecessor to the rail Zeppelin
* Lokomotiva Propellor-Driven Locomotives 
* 7 unusual propeller-driven vehicles 

Kategória:Rušne
Kategória:Železnica v Nemecku
DJ Paul Elstak

**DJ Paul Elstak** (vlastným menom **Paul Roger Elstak**;* 14. január 1966, Haag, Holandsko) je holandský hardcorový/gabberový/happy hardcorový DJ a hudobný producent. Svoje celé meno používa na tvorbu happy hardcoru a meno DJ Paul na tvorbu gabberu a hardcoru, ale vo svojich začiatkoch používal obe mená pre tvorbu gabberu.

## Referencie

## Externé odkazy
*DJ Paul Elstak na Discogs

Kategória:Holandskí dance hudobníci
Kategória:Holandskí dídžeji
Kategória:Happy hardcoroví hudobníci
David James Elliott

**David James Elliott** (* 21. september 1960, Milton, Ontário, Kanada) je kanadský herec, známy zo seriálu *[[JAG – Vojenská generálna prokuratúra|JAG]]*, v ktorom hral kapitána Harmona Rabba. Svoju úlohu si zopakoval aj v roku 2019 v seriáli 

Na jeseň roku 2010 bol Elliott obsadený do seriálu *[[C.S.I.: Kriminálka New York]]*.

## Filmografia
* *[[Smrtonosný dopad]]* (2009)
* *[[Goditja]]* (2008)
* *[[Zločiny zo susedstva]]* (2005)
* *[[Kód 11 - 14]]* (2003)
* *[[Láska plná omylov]]* (2001)
* *Clockwatchers* (1997)
* *[[JAG – Vojenská generálna prokuratúra|JAG]]* (1995-2005)
* (2019)

## Referencie

## Externé odkazy
*

Kategória:Kanadskí televízni herci
Kategória:Kanadskí filmoví herci
Kategória:Osobnosti z Miltonu (Ontário)
Prach

**Prach** môže znamenať:
* sediment tvorený časticami s priemerom menším ako 500 mikrometrov a väčším ako 4 μm, pozri silt
* jemné čiastočky rôzneho zloženia veľkosti 500 – 4 μm nachádzajúce sa v atmosfére, pozri prach (častice v atmosfére)
* výbušná zmes používaná v ako súčasť munície v ručných strelných zbraniach, pozri strelný prach
* priezvisko, pozri Prach (priezvisko); špecificky:
**Václav Prach, český jazykovedec

## Iné projekty
Suchitepéquez

**Suchitepéquez** je jeden z 22 departmentov Guatemaly. Má rozlohu , a v roku 2002 mal podľa sčítania 403&nbsp;945 obyvateľov. Hlavným mestom departmentu je mesto Mazatenango.

## Referencie

## Iné projekty

Kategória:Departmenty v Guatemale
Blitzkrieg Bop

„**Blitzkrieg Bop**“ je skladba americkej punk rockovej skupiny Ramones. Bol vydaný ako debutový singel skupiny v apríli 1976 v USA. Je hlavným singlom debutového albumu skupiny *[[Ramones (album)|Ramones]]*, ktorý bol tiež vydaný v rovnakom mesiaci.

Skladbu napísali basgitarista Dee Dee Ramone (text) a bubeník Tommy Ramone (hudba a text).

Skladba bola zaradená na 92. miesto v zozname The 500 Greatest Songs of All Time magazíny *[[Rolling Stone]]*. V marci 2005 zaradil magazín *[[Q (časopis)|Q]]* skladbu na 31. miesto v zozname 100 Greatest Guitar Tracks a v roku 2008 magazín *Rolling Stone* ju zaradil na 18. miesto v zozname Best Guitar Songs of All Time. V roku 2009 sa stala 25. najlepšou hard-rockovou piesňou všetkých čias podľa VH1.

## Zoznam skladieb
# „Blitzkrieg Bop“ (Tommy Ramone/Dee Dee Ramone) – 2:14
# „Havanna Affair“ (Dee Dee Ramone/Johnny Ramone) – 1:57

## Referencie

Kategória:Single z 1976
Kategória:Piesne skupiny Ramones
Kategória:Debutové single
Walking on Sunshine (pieseň)

„**Walking on Sunshine**“ je skladba napísaná Kimberleym Rewom pre debutový album *[[Walking on Sunshine (album)|Walking on Sunshine]]* skupiny Katrina and the Waves. Znovu vydaná verzia singlu bola vydaná v roku 1985 z albumu *[[Katrina and the Waves (album)|Katrina and the Waves]]* a dosiahol 4. miesto v Austrálii, 9. miesto v USA a 8. miesto v Spojenom kráľovstve. Singel sa stal prvým Top 40 hitom v USA až po vydanie „Love Shine a Light“ v roku 1997. Pieseň mala byť pôvodne baladou.

## Referencie

## Externé odkazy
* Walking on Sunshine Info 

Kategória:Single z 1983
Kategória:Single z 1985
Kategória:Piesne skupiny Katrina and the Waves
Komorná hudba (album)

***Komorná hudba*** je druhý štúdiový (resp. štúdiovo-koncertný) album slovenského speváka a skladateľa Marka Brezovského z roku 2004. Predstavuje výber z jeho tvorby súčasnej klasickej hudby z rokov 1989 – 1994. 

Brezovský od roku 1988 študoval kompozíciu na Konzervatóriu v Bratislave, kde so spolužiakmi založil Súbor súčasnej hudby, pre ktorý napísal viacero komorných skladieb. Najúspešnejšiu z nich, „Venované nešťastiu“, uviedol tento kolektív v roku 1990 na festivale Nová slovenská hudba. Napriek súbežne rozvíjanej dráhe v oblasti populárnej hudby tvoril Brezovský komorné skladby aj na Vysokej škole múzických umení, kde až do svojej predčasnej smrti pokračoval v štúdiu.

Partitúry všetkých skladieb albumu boli publikované vo vydavateľstve Hudobného fondu Musica Slovaca.

*„Marek Brezovský hľadal v sebe tvorcu – hudobného skladateľa. Našiel ho v obdivuhodne krátkom čase. Sila, ktorá vytryskla v jeho tvorbe a priniesla vzácny plod v podobe konkrétnych skladieb, je slobodná, aj keď sa pod ňou vyhĺbil vinou nepriazni osudu a okolností temný kráter bolesti. Cesta za krásou je tŕnistá. Marek Brezovský ju podstupoval bez reptania a uhýbania, s revoltou snímajúcou okovy falošnej meštiackej morálky. Nepatril k ľuďom, ktorí sa usilujú prebudovať svoje ja v duchu pohodlného módneho strihu, aby sa stali proti svojej vôli niekým iným. Bytostne odmietal uniformitu a pokrytectvo väčšiny. Zúfalo hľadal priestor pre svoju hudbu. Priestor, ktorý sme mu vo svojej obmedzenosti boli schopní poskytnúť, bol priúzky.“*

(Viola Švantnerová v doslove bukletu albumu *Komorná hudba*)

## Zoznam skladieb
# „Voľnosť“ – 3:45
# „Jad nesceš, nemosáš, alebo chot na masáž“ – 7:38
# „Taká malá nálada“ – 5:59
# „Venované nešťastiu“ – 12:45
# „Cesta“ – 12:08
# „Miniatúra“ – 2:24
# „Túžba“ – 4:38
# „Minikoncertík“ – 7:45
# „Miniatúra quasi burlesca“ – 1:09
# „Romanca“ – 3:48

* Skladby č. 2, 4, 6, 8 sú koncertné nahrávky v rámci *Štúdia mladých* v Koncertnom štúdiu Slovenského rozhlasu v Bratislave (február 1995)
* Datovanie skladieb: 1989? (1, 9), 1990 (2, 4), 1990? (3), 1991 (6, 10), 1992 (5), 1993 (7), 1994 (8)

## Autorstvo
* Hudba: Marek Brezovský (1 – 10)

## Zostava
Súbor súčasnej hudby:
* Dušan Šujan – klavír
* Ivica Encingerová – flauta
* Peter Krajniak – husle
* Boris Bohó – violončelo
* Maroš Grznár – hoboj
* Michal Kresťanko – bicí nástroj
* Štefan Bugala – bicí nástroj
* Pavol Ruček – saxofón
* Oskar Rózsa – dirigovanie

## Výroba
* Nahrávka: Slovenský rozhlas, Bratislava
* Hudobná réžia: Emil Nižňanský
* Zvuková réžia: Hubert Geschwandter
* Mastering: štúdio Solid
* Návrh obalu: Marek Ormandík, Marek Piaček
* Doslov: Viola Švantnerová
* Preklad: Peter Zagar
* Redakcia: Helena Maťašová
* Vydavateľstvo: Hudobný fond
* Katalógové číslo: SF 00402131 (CD)

## Referencie

## Externé odkazy
* Obal
* Skladba ''Romanca'' – zvuková ukážka

Kategória:Albumy Marka Brezovského
Kategória:Hudobné albumy z 2004
V dobrej viere

***V dobrej viere*** je názov výberového albumu skupiny Horkýže Slíže z roku 2011.

## Zoznam skladieb
# „Veľká Mača,Vincov Háj“
# „Lístok na Mars“
# „Malá Žužu“
# „Vlak“
# „Brďokoky“
# „L a G song“
# „Kožky, perie“
# „Atómový kryt“
# „Náboženské zvyky“
# „A ja sprostá...“
# „R'nB Soul“
# „Silný refrén“
# „Bernardín“
# „Emanuel Bacigala“
# „Líza a Wendy“
# „Žúrka“
# „Voják“
# „Megamix našich najväčších hitov“
# „Mám v p... na lehátku“

## Referencie


Kategória:Albumy Horkýže Slíže
Kategória:Kompilačné albumy z 2011
Chcem byť sám

***Chcem byť sám*** je neoficiálny štúdiový dvojalbum slovenského speváka a skladateľa Marka Brezovského, ktorý krátko po jeho predčasnej smrti v roku 1994 vydal pre najbližších vlastným nákladom jeho otec Ali Brezovský. Je na ňom zachytená celá škála Brezovského tvorby v oblasti populárnej hudby. 

Na prvom disku sa nachádzajú artrockové skladby v interpretácii skupiny Art M Trio a niekoľko skladieb punkrockovej tvorby v interpretácii skupiny Avanavany. Druhý disk prináša ukážky z jeho tvorby pre filmový muzikál, rozhlasové nahrávky a romanticky ladené klavírne skladby vytvorené s formáciou New Romantic Band.

Niekoľko skladieb sa neskôr v menších alebo väčších úpravách jeho blízkeho priateľa a spoluhráča Oskara Rózsu objavilo na Brezovského prvom oficiálnom albume *[[Hrana (album)|Hrana]]* (1999).

## Zoznam skladieb
**CD 1**
# „Llano Estacado“ – 4:53
# „Avanavany“ – 2:57
# „Privyká“ – 2:53
# „Chcem zmiznúť z tohto mesta“ – 2:56
# „Robertko“ – 2:15
# „Nemám ťa rád“ – 3:01
# „Holičova výpoveď“ – 8:50
# „Chcem byť sám“ – 6:52
# „Piesenka“ – 3:10
# „Romanca“ – 3:34
# „Dievča z Nitry“ – 3:40
# „Všetko je inak“ – 4:02

**CD 2**
# „Anjel“ – 5:28
# „Zikkurat“ – 5:26
# „Klávesový rock“ – 3:58
# „Sama“ – 4:40
# „Let“ – 4:25
# „Od piesne k piesni“ – 3:14
# „Matka“ – 2:41
# „Loď do neznáma“ – 3:43
# „More a ty“ – 3:12
# „Romanca pre teba“ – 3:55
# „Biele pierko“ – 2:26
# „Prišiel môj deň“ – 2:32
# „Muzikál“ – 1:42

## Referencie

## Externé odkazy
* Obal 
* Skladba ''Anjel'' – zvuková ukážka

Kategória:Albumy Marka Brezovského
Kategória:Hudobné albumy z 1994
Jeremiášov list

**Jeremiášov list** je spis zo Starého zákona.

V židovskom kánone sa nenachádza. V Septuaginte sa nachádza za Nárekmi. Vo Vulgáte a v Novej Vulgáte sa nachádza v Knihe proroka Barucha ako jej šiesta hlava.

## Obsah
Obsahom Jeremiášovho listu je polemika proti modlárstvu.

List tvorí 72 veršov. Na jeho začiatku sa ako autor spomína Jeremiáš, avšak predpokladá sa, že list je dielom neznámeho autora.

## Pozri aj
* Starý zákon
* Kniha proroka Barucha
* Zoznam kníh Biblie

## Zdroj
* 
* 

## Externé odkazy
* Jeremiášov list v Knihe proroka Barucha, iný link  - rímskokatolícky preklad
* Kniha proroka Barucha - kapitola 6, ktorú tvorí Jeremiášov list (v rímskokatolíckom preklade)

Kategória:Starý zákon